புரிந்தும் படிக்க இயலாமையின் முறையான நோய்க் கண்டறிதல் நரம்பியல் வல்லுநர், நரம்பு உளவியலர், வளர் குழந்தைகள் நல மருத்துவர் அல்லது கல்வி உளவியலர் போன்றோரால் நடைபெறலாம். பொதுவாக வாசிப்புத் திறமைக்கான சோதனை மற்றும் அதனுடனான சக திறன் அளவைகளான, விரைவாகப் பொருட்களின் பெயர்களைக் கண்டறிதல், வரிசைக் கிரமமாக அண்மைக் கால நிகழ்வுகளை நினைவு கூறும் நினைவுத் திறன் ஆகியன குறித்த சோதனைகள், எழுத்துப்பிழைக் கோர்வைகளை வாசிக்க வைத்து கேள்வியொலி பகுப்புத் திறன் நிர்ணயம் செய்ய ஏதுவான சோதனைகள் ஆகியவைகளை உள்ளடக்கியதே புரிந்தும் படிக்க இயலாமை மதிப்பீடாகும். கற்பதற்கான வலிமை மற்றும் கற்பதில் உள்ள பலவீனங்கள் ஆகியன குறித்த சுய விவரங்களை நிர்ணயம் செய்வதற்கான பொது அறிவுச் சோதனையையும் உள்ளடக்கியது இம்மதிப்பீடு. பொது அறிவு அளவுகோல் மற்றும் வாசிப்புத்திறன் சோதனைகளுக்கிடையேயான முரண்பாடுகள் அவற்றைத் தோல்வியடையச் செய்தாலும், வாசிப்புத் திறனின்மைக்கான ஏனைய காரணங்களாய் கருதப்படக்கூடியவைகளான பொதுப்படக் காணப்படும் உளப்புலன் குறைப்பாடு மற்றும் பார்வையின்மை, காதுகேளாமை போன்ற பௌதீகக் காரணங்களால் ஏற்படக் கூடிய வாசிப்புத் திறனின்மைகளை இனங்கண்டு விலக்க உதவும் கூறுகளுக்கிடையேயான சோதனைமுறைகளை இவை கொண்டுள்ளன.

லெப்பானன் மற்றும் பலர்., டிஸ்லெக்சியா பின்னணி உடைய குடும்பங்களில் பிறக்கும் குழந்தைகள், டிஸ்லெக்சியாவால் அதிகம் பாதிக்கப்படும் அபாயம் பெற்றவர்களா என்பதைக் குறித்து ஆய்வுசெய்தனர். டிஸ்லெக்சியா குடும்ப பின்னணி உடைய மற்றும் குடும்ப பின்னணி இல்லாத ஆறு மாத குழந்தைகளின் மூளையில் பேச்சொலிகளின் கால அமைப்புக்கள் ஏற்படுத்தும் மின்னதிர்வு முரண்பாடுகளெனும் பேச்சுத்திறனின் முக்கிய குறிப்பை ஆய்வுசெய்தனர். டிஸ்லெக்சியா இடர்பாட்டுடைய குழந்தைகள், ஒப்புநோக்கப்பட்ட குழந்தைகளிலிருந்து மாறுபட்ட ஆரம்ப ஒலிவிளைவுகளையும், மாறுபாடைக் கண்டறிவதால் ஏற்படும் தூண்டல்-துலங்கல் விளைவுகளையும் கொண்டிருந்தனர். வாசிப்புக் குறைபாடுடைய குடும்ப பின்னணி காரணமாக டிஸ்லெக்சியா ஏற்படும் இடர்பாட்டைக் கொண்டிருக்கும் குழந்தைகள் பேசக் கற்றுக்கொள்வதற்கு முன்பே, அத்தகைய ஆபத்தற்றோரிடமிருந்து மாறுபட்ட செவிப்புலனுணர்வின் பேச்சொலி கால குறிப்புச் செயலாக்கத்தைக் கொண்டிருந்தன எனவும் நோய்க் கண்டறிதலில் குடும்ப பின்னணி முக்கிய பங்காற்றுகிறதெனவும் இவ்வாய்வு தெரிவிக்கிறது.

நரம்பியல் வரைகலையை (நியூரோ இமேஜிங்) பயன்படுத்தும் அண்மைக் காலத்திய டிஸ்லெக்சியா ஆய்வுகள், பேச ஆரம்பிப்பதற்கு முன்பே டிஸ்லெக்சியா குழந்தைகளை அடையாளங்காணும் நாள் தொலைவில் இல்லை எனக் கூறுகின்றன.

தற்சமயம் நியூரோ இமேஜிங் அரிதாயிருக்கும் காரணத்தால் டிஸ்லெக்சியா மூளை ஆய்வின் மூலம் கண்டுபிடிக்க இயலாததாய் இருக்கிறது; எனினும் நரம்புயிரியல் முரண்பாடுகளின் விளைவுகளை மதிப்பிடக் கூடிய சோதனைக் கருவிகள் உபயோகத்தில் உள்ளன. இக்கருவிகள் நுட்பமான தங்கு தடையற்ற, வார்த்தைகள் அடையாளங்காணும் திறன், தனி வார்த்தை, போலிவார்த்தைகள் வாசிப்பு திறன், பேச்சொலிப் பகுப்பாய்வு மற்றும் வளர்ந்த குழந்தைகளுக்கான எழுத்துக்கோர்வைக் குறைபாடுகள், பொதுவான மொழித் திறனளவு ஆகியவற்றை மதிப்பிடக் கூடியவை. ஆறு வயதே ஆன டிஸ்லெக்சியா அபாயமுள்ள குழந்தைகளைக் கண்டுபிடிப்பதற்குரிய திறன் தணிக்கை உபகரணங்கள் வழக்கில் உள்ளன.

டிஸ்லெக்சியா ஒரு குறைபாடா அல்லது வேறுபட்ட மனிதர்களுக்கிடையேயான வெறும் வாசிப்பு திறன் முரண்பாடுகளின் பிரதிபலிப்பா என்பது குறித்து டிஸ்லெக்சியா ஆய்வில் மாறுபட்ட கருத்துகள் நிலவுகின்றன.

கல்விச் சட்டம்
வரையறை
நோய் நிர்ணயம்
காரணங்களின் மீதான ஆராய்ச்சி